b'\n_START_ARTICLE_\nAfrodiziak\n_START_SECTION_\nDelitev\n_START_PARAGRAPH_\nAfrodiziake razdelimo v dve osnovni skupini, psihofiziolo\xc5\xa1ke in notranje oz. interne. Med psihofiziolo\xc5\xa1ke spadajo vidni, otipni, slu\xc5\xa1ni in vonjalni. Med interne pa uvr\xc5\xa1\xc4\x8damo tiste, ki izhajajo iz razli\xc4\x8dnih vrst hrane, alkoholnih pija\xc4\x8d, drog, ljubezenskih napojev ter nekaterih medicinskih pripravkov.\n_START_SECTION_\nArti\xc4\x8doke\n_START_PARAGRAPH_\nKo govorimo o naravnih afrodiziakih, so arti\xc4\x8doke in jagode na vrhu seznama. Zgodovina ne pozna natan\xc4\x8dnega izvora arti\xc4\x8dok, vendar so nekateri prepri\xc4\x8dani, da izvira iz severne Afrike. Stari Grki so redno u\xc5\xbeivali arti\xc4\x8doke, ki so jih tedaj gojili na Siciliji. Prepri\xc4\x8dani so bili, da so afrodiziak. Od njih so jih kasneje prevzeli Rimljani. Katarina Medi\xc4\x8dejska je arti\xc4\x8doke prinesla v Francijo. V 16. stoletju je bilo na obmo\xc4\x8dju Evrope le mo\xc5\xa1kim dovoljeno jesti arti\xc4\x8doke prav zaradi u\xc4\x8dinka pove\xc4\x8danega libida. Francosko sodi\xc5\xa1\xc4\x8de je Katarino Medi\xc4\x8dejsko zaradi velikega u\xc5\xbeivanja te zelenjave smatralo za \xc5\xa1kandalozno. Arti\xc4\x8doke so o\xc4\x8darale tudi Holandce in ti so jih predstavili na angle\xc5\xa1kem dvoru. Henrik VIII., znani u\xc5\xbeiva\xc4\x8d, je imel na svojem vrtu ve\xc4\x8djo gredo arti\xc4\x8dok. V ZDA pa so pri\xc5\xa1le v 19. stoletju s francoskimi in \xc5\xa1panskimi emigranti. Nekateri pove\xc4\x8devanje libida ne pripisujejo samo u\xc5\xbeivanju arti\xc4\x8dok, vendar tudi samemu dejanju u\xc5\xbeivanja.\n_START_SECTION_\n\xc5\xa0panska muha\n_START_PARAGRAPH_\n\xc5\xa0panska muha je smaragdno-zelen hro\xc5\xa1\xc4\x8d z latinskim imenom Lytta vesicatoria, ki ga najdemo v ju\xc5\xbenej\xc5\xa1ih predelih Evrope. Telo hro\xc5\xa1\xc4\x8da je obi\xc4\x8dajno veliko 15\xe2\x80\x9322\xc2\xa0mm in \xc5\xa1iroko 5\xe2\x80\x938\xc2\xa0mm z izrazitim vonjem in peko\xc4\x8dim okusom. Posu\xc5\xa1ene in zdrobljene \xc5\xbeivali so bile uporabljene v medicini kot iritant in diuretik ter afrodiziak za \xc5\xbeenske. \xc5\xa0panska muha vsebuje namre\xc4\x8d kantaridin, ki dra\xc5\xbei urogenitalni trakt in povzro\xc4\x8da srbenje oz. ob\xc4\x8dutek, ki domnevno pove\xc4\x8da \xc5\xbeensko \xc5\xbeeljo po spolnosti. Kantaridin lahko pri mo\xc5\xa1kih povzro\xc4\x8di vnetje genitalij in naknadno priapizem.\n_START_SECTION_\nBelu\xc5\xa1 ali \xc5\xa0pargelj\n_START_PARAGRAPH_\n\xc5\xa0parglje nekateri ljudje zaradi zna\xc4\x8dilne oblike \xc5\xa1tejejo med afrodiziake, vendar oblika nima vpliva na sposobnost pove\xc4\x8devanja libida. Vsebujejo pa kalij, folno kislino, vitamin A in vitamin E, ki pa stimulirajo spolne hormone in tako pove\xc4\x8dajo telesno po\xc5\xbeelenje.\n_START_SECTION_\nParadi\xc5\xbenik\n_START_PARAGRAPH_\nTo lastnost paradi\xc5\xbenikov, da delujejo kot afrodiziak, so odkrili v njihovem\xc2\xa0\xc2\xbbrojstnem kraju\xc2\xab\xc2\xa0na Galapa\xc5\xa1kem oto\xc4\x8dju v Tihem oceanu. Opazili so namre\xc4\x8d, da se \xc5\xbeelve, ki u\xc5\xbeivajo \xc4\x8drne paradi\xc5\xbenike, parijo pogosteje kot tiste, ki jedo rde\xc4\x8de. Vendar pa \xc5\xa1e ni dokazov, da vplivajo tudi na ljudi.\n_START_SECTION_\nCow cod soup\n_START_PARAGRAPH_\nTradicionalna jed na Jamajki, ki pa je \xc5\xa1teta kot afrodiziak.Narejena je iz penisa bika, popra, banan in belega ruma.\n_START_SECTION_\nMannish water\n_START_PARAGRAPH_\nTradicionalna jed na Jamajki narejena iz razli\xc4\x8dnih kozjih organov, v\xc4\x8dasih tudi glavo in mo\xc5\xbegane.\n_START_SECTION_\nNosorogov rog\n_START_PARAGRAPH_\nNosorogov rog najverjetneje uvr\xc5\xa1\xc4\x8dajo med naravne afrodiziake iz dveh razlogov. Prvi razlog je ta, da njegova oblika spominje na penis. Poleg tega pa gre za vlaknasto tkivo, ki vsebuje velike koli\xc4\x8dine kalcija in fosforja, katerih pomanjkanje lahko povzro\xc4\x8di \xc5\xa1ibkost in utrujnost. V ve\xc4\x8djih odmerkih pa pove\xc4\x8data vzdr\xc5\xbeljivost mo\xc5\xa1kega.\n_START_SECTION_\nMucuna pruriens\n_START_PARAGRAPH_\nMucuna prureins je tropska rastlina, ki kot plezo\xc4\x8di grm z vinsko trto lahko zraste tudi 15m v dol\xc5\xbeino. V zgodovini se je ta rastlina veliko uporabljala za pove\xc4\x8danje libida, tako pri mo\xc5\xa1kih kot pri \xc5\xbeenskah. Semena te rastline vsebujejo visoke koncetracije levodope, ki je direktni prekurzor nevrotransmiterja dopamina. Dopamin ima velik vpliv na spolno aktivnost. Tipi\xc4\x8den odmerek za mo\xc5\xa1kega je 15g zdrobljenih semen zme\xc5\xa1anih s kravjim mlekom.\n_START_SECTION_\nGinseng\n_START_PARAGRAPH_\nGinseng se kot afrodiziak uporablja v kitajski tradicionalni medicini. Njegov u\xc4\x8dinek je posledica toni\xc4\x8dnih, krepilnih in adaptagenih (posledica povi\xc5\xa1anih gonadotropnih hormonov) lastnosti ginsenga. Eksperimentale \xc5\xa1tudije na zajcih so pokazale, da ginseng relaksira penis. Ta u\xc4\x8dinek dose\xc5\xbee s spro\xc5\xa1\xc4\x8danjem du\xc5\xa1ikovega oksida iz endotelnih ali nevralnih celic. NO deluje v brecilnem tkivu penisa. Aktivira gvanilat ciklazo, kar pove\xc4\x8da spro\xc5\xa1\xc4\x8danje cikli\xc4\x8dne gvanilat ciklaze (cGMP). V brecilnem tkivu se mi\xc5\xa1ica sprosti in v tkivo vdre ve\xc4\x8dja koli\xc4\x8dina krvi, ki omogo\xc4\x8di erekcijo. Poleg tega ginseng omogo\xc4\x8di pove\xc4\x8dano sintezo NO. Klini\xc4\x8dne \xc5\xa1tudije so potrdile pozitivne u\xc4\x8dinke ginsenga pri zdravljenju impotence. Lahko pa je delovanje na potenco povezano tudi z u\xc4\x8dinki ginsenga na hipofizo (adenohipofizo), ker povzro\xc4\x8di povi\xc5\xa1ane koncentracije kortikotropina in kortikostereoidov v plazmi. Torej podpira in pomaga pri proizvodnji hormona testosterona, kar pomaga pri vzpodbujanju spolnega nagona in odpravljanju impotence.\n_START_SECTION_\nBanane\n_START_PARAGRAPH_\nSok rde\xc4\x8de banane se \xc5\xa1teje kot afrodoziak v Srednji Ameriki.\n_START_SECTION_\nMed\n_START_PARAGRAPH_\nMed je narejen preko opra\xc5\xa1evanja in zato predstavlja simbol razmno\xc5\xbeevanja. Beseda \xc2\xa0\xc2\xbbhoneymoon\xc2\xab\xc2\xa0se imenuje po alkoholni pija\xc4\x8di narejeni iz medu, medici, ki je bila dana parom. Med vsebuje veliko bora in mineralov, ki ugodno vplivajo na \xc4\x8dlove\xc5\xa1ko telo. \xc5\xa0tudije so pokazale, da ti minerali pove\xc4\x8dajo raven testosterona v krvi, hormonov, odgovornih za pove\xc4\x8danje spolne sle in orgazma pri \xc5\xbeenskah in mo\xc5\xa1kih. Med so v\xc4\x8dasih poimenovali tudi nektar Afrodite.\n_START_SECTION_\n\xc4\x8cokolada\n_START_PARAGRAPH_\n\xc4\x8cokolada je bila prvi\xc4\x8d omenjena leta 1519, ko je \xc5\xa1panski osvajalec Cortez v Mehiki obiskal pala\xc4\x8do kralja Montezume. Kasneje je ameri\xc5\xa1ki zgodovinar William Hickling v svojem delu Zgodovina osvajanja Mehike opisal podrobnosti o obisku in prvem sre\xc4\x8danju s \xc4\x8dokolado. V tem delu pi\xc5\xa1e, da Montezuma\xc2\xa0\xc2\xbbni pil prav ni\xc4\x8desar drugega kot chocolatl, napitek iz \xc4\x8dokolade, za\xc4\x8dinjen z vanilijo in di\xc5\xa1avnicami ter pripravljen tako, da je imel gostoto medu; postre\xc5\xbeen mo\xc4\x8dno ohlajen, se je v ustih popolnoma topil...\xc2\xab. Kasnej\xc5\xa1e prepri\xc4\x8danje, da je \xc4\x8dokolada afrodiziak izhaja iz tega, da si je Montezuma chocolatl navadno privo\xc5\xa1\xc4\x8dil, ko se je odpravljal v svoj harem. \xc4\x8cokolada spodbuja tvorbo in aktivnost feniletilamina, ki ga poznamo kot ljubezensko kemikalijo (angle\xc5\xa1ko: love chemical). Feniletilamin se navadno tvori v mo\xc5\xbeganih in se v\xc2\xa0\xc2\xbbcentrih zadovoljstva\xc2\xab\xc2\xa0pretvarja v dopamin, ki je med drugimi odgovoren tudi za do\xc5\xbeivljanje orgazma. Nekateri seksologi in dietologi menijo, da feniletilamin ne more pomembno vplivati na libido, ker se zelo hitro presnovi. Kljub temu pa se strokovnjaki obenem strinjajo, da spolno slo krepi vse kar je sladko.\n_START_SECTION_\nAllium tuberosum\n_START_PARAGRAPH_\nAllium tuberosum (\xc5\xa1opasti \xc4\x8desen) se kot afrodiziak uporablja se na Kitajskem. Uporablja se n-butanolni ekstrakt \xc4\x8desnovih semen. Na predklini\xc4\x8dnih testih so afrodizi\xc4\x8dno delovanje \xc4\x8desna dokazali na mo\xc5\xa1kih podganah. Pred \xc5\xa1tudijami so sam\xc4\x8dke opazovali,\xc4\x8de so spolno aktivni ali ne in jih na podlagi tega razdelili v 4 skupine. V prvo skupino so dali spolno aktivne podgane, ki so slu\xc5\xbeile kot kontrola, v drugo skupino pa spolno aktivne podgane, ki so dobivale L-DOPA. Ta skupina je slu\xc5\xbeila kot standard. V Tretjo skupino so uvrstili spolno aktivne podgane, ki so dobivale ekstrakt \xc5\xa1opastega \xc4\x8desna. \xc4\x8cetrta skupina spolno neaktivne podgane, ki so dobivale ekstrakt \xc5\xa1opastega \xc4\x8desna. Testiranje vseh \xc5\xa1tirih skupin je trajalo 40 dni. Po aplikaciji standarda ali u\xc4\x8dinkovine so sam\xc4\x8dka zaprli v kletko s petimi sami\xc4\x8dkami in ga z njimi pustili 30 minut. Merili so \xc4\x8das od spoznavanja mo\xc5\xa1kega s sami\xc4\x8dkami do naskoka (dokler se sam\xc4\x8dek ni povzpel nanjo), \xc4\x8das od prvega spoznanja do vpeljave mo\xc5\xa1kega spolnega uda v sami\xc4\x8dko in \xc4\x8das od vpeljave spolnega uda do ejakulacije. Potem \xc5\xa1e \xc5\xa1tevilo naskokov v 30-ih minutah, \xc5\xa1tevilo ejakulacij in \xc5\xa1tevilo vpeljav spolnega uda v sami\xc4\x8dko. Rezultati so se pokazali na spolno aktivnih in neaktivnih mo\xc5\xa1kih podganah. \xc4\x8cas do naskoka in vpeljave spolnega uda se je signifikantno skraj\xc5\xa1al. \xc5\xa0tevilo naskokov, vpeljav spolnega uda v sami\xc4\x8dko in \xc5\xa1tevilo ejakulacij pa se je pove\xc4\x8dalo. Rezultati so potrdili pri\xc4\x8dakovanja.\n_START_SECTION_\nKava\n_START_PARAGRAPH_\nKofein stimulira telo in duha, Urolog Ananias Diokn z Univerze v Michiganu je na naredil raziskavo in dokazal, da imajo ljudje , ki redno pijejo tri skodelice kave na dan, opazno bogatej\xc5\xa1e spolno \xc5\xbeivljenje. Vendar je mnenja, da je to posledica ve\xc4\x8dje budnosti in ne \xc4\x8dude\xc5\xbeno pove\xc4\x8dane spolne sle.\n_START_SECTION_\nVanilija\n_START_PARAGRAPH_\nPove\xc4\x8da strast zaradi svojega vonja.\n_START_SECTION_\nJohimbin\n_START_PARAGRAPH_\nJohimbin je alkaloid, najden v izvle\xc4\x8dkih skorje drevesa Pausinystlia yohimbe, ki raste v tropski Zahodni Afriki in v Kongu. Spojina je alfa-adrenergi\xc4\x8dni antagonist, ki pove\xc4\x8duje genitalni pretok in pove\xc4\x8duje spolno ob\xc4\x8dutljivost in \xc5\xbeeljo po spolnosti. Johimbin se lahko uporablja kot zeli\xc5\xa1\xc4\x8dni afrodiziak ali pa kot predpisano zdravilo za mo\xc5\xa1ke.\n_START_SECTION_\nKoroma\xc4\x8d\n_START_PARAGRAPH_\nNaj bi pove\xc4\x8deval libido pri mo\xc5\xa1kih in \xc5\xbeenskah, vsebuje namre\xc4\x8d spojine, ki posnemajo estrogen\n_START_SECTION_\nMandlji\n_START_PARAGRAPH_\nMandlji \xc5\xbee od nekdaj veljajo za \xc5\xbeivila, ki spadajo med afrodiziake in so bili v\xc4\x8dasih tudi del svatb. V antiki so mandlji veljali za simbol plodnosti. 28g teh ore\xc5\xa1\xc4\x8dkov vsebuje veliko vitamina E in sicer kar 35% dnevnih potreb. Vitamin E vpliva na stopnjo plodnosti in delovanje spolnih organov. Zaradi vsebnosti cinka pa naj bi bili koristen tudi za mo\xc5\xa1ke.\n_START_SECTION_\nGinko\n_START_PARAGRAPH_\nGinko je zeli\xc5\xa1\xc4\x8de, ki se uporablja za izbolj\xc5\xa1anje prekrvavitve mo\xc5\xbeganov oziroma prepre\xc4\x8devanje mo\xc5\xbeganske kapi. V Ameriki so opravili raziskavo in dokazali, da 240\xc2\xa0mg ekstrakta na dan v 78 odstotkih primerov pomaga mo\xc5\xa1kim, ki imajo te\xc5\xbeave z erekcijo.\n_START_SECTION_\nBazilika\n_START_PARAGRAPH_\nBazilika ima, poleg tega da izbol\xc5\xa1a okus in vonj prehrane, tudi ugodne u\xc4\x8dinke na \xc4\x8dlove\xc5\xa1ko telo. Ima fantasti\xc4\x8dno aromo zato naj bi imela u\xc4\x8dinek afrodizika. Morda to pojasnjuje, zakaj so italijani tako zelo romanti\xc4\x8dni.\n_START_SECTION_\nOstriga\n_START_PARAGRAPH_\nOstrige so ena najbolj poznanih \xc5\xbeivil, ki naj bi delovala kot afrodiziaki. Skupina ameri\xc5\xa1kih in italijanskih raziskovalcev je z analizo tek \xc5\xa1koljk ugotovila, da vsebujejo velike koli\xc4\x8dine zelo redkih aminokislin, ki naj bi povzro\xc4\x8dile pove\xc4\x8dano izlo\xc4\x8danje spolnih hormonov. Poleg tega ostrige vsebujejo tudi veliko cinka, minerala, ki pomaga pri proizvodnji testosterona in veliko \xc5\xbeeleza. \xc4\x8ce mo\xc5\xa1kim dlje \xc4\x8dasa primanjkuje \xc5\xbeeleza tvegajo neplodnost, bolezni prostate in upadanje libida.\n_START_SECTION_\nMama Juana\n_START_PARAGRAPH_\n\xc2\xbbMamajuana\xc2\xab, imenovana tudi\xc2\xa0\xc2\xbbmama Juana\xc2\xab,\xc2\xa0\xc2\xbbdamajuana\xc2\xab\xc2\xa0ali\xc2\xa0\xc2\xbbdama Juana\xc2\xab, je zna\xc4\x8dilna pija\xc4\x8da Dominikanske republike.Za to pija\xc4\x8do veliko doma\xc4\x8dinov Dominikanske repulike trdi, da naj bi imela podobne u\xc4\x8dinke kot Viagra. Tudi tamkaj\xc5\xa1nje \xc5\xbeenske trdijo, da naj bi pove\xc4\x8devala spolno slo. Izdelajo jo tako, da v steklenico napolnijo lubje, listje in veje dreves, ki so zna\xc4\x8dilna za tisto obmo\xc4\x8dje, in dopolnijo s \xc4\x8drnim rumom nekje do 90% steklenice. Po navadi vsebuje \xc5\xa1e rde\xc4\x8de vino in med.Poleg zna\xc4\x8dilnega zgoraj navedenega recepta, pa posamezniki dodajajo tudi druge setavine, kot so rozine, cimet, limonin ali limetin sok.\n_START_SECTION_\nPsihoanaliza\n_START_PARAGRAPH_\nspolne motnje pri \xc5\xbeenskah in mo\xc5\xa1kih so lahko posledica depresije in utrujenosti. Psihiatri, svetovalci in spolni terapevti pogosto\xc2\xa0\xc2\xbbslu\xc5\xbeijo\xc2\xab\xc2\xa0kot mo\xc4\x8dan afrodiziak.\n_START_SECTION_\nBogastvo-denar\n_START_PARAGRAPH_\nBogastvo ne kupi ljubezni, vendar lahko pove\xc4\x8da privla\xc4\x8dnost ljudi'